CELEX: 62015CN0481
Language: lt
Date: 2015-09-10 00:00:00
Title: Byla C-481/15: 2015 m. rugsėjo 10 d. pareikštas ieškinys byloje Europos Komisija/Vokietijos Federacinė Respublika

9.11.2015   
            
            
               LT
            
            
               Europos Sąjungos oficialusis leidinys
            
            
               C 371/16
            
         2015 m. rugsėjo 10 d. pareikštas ieškinys byloje Europos Komisija/Vokietijos Federacinė Respublika
   
   (Byla C-481/15)
   (2015/C 371/19)
   Proceso kalba: vokiečių
   
      Šalys
   
   
      Ieškovė: Europos Komisija, atstovaujama W. Mölls, F. Wilman
   
      Atsakovė: Vokietijos Federacinė Respublika
   
      Ieškovės reikalavimai
   
   Ieškovė prašo:
   
               —
            
            
               Pripažinti, kad Vokietijos Federacinė Respublika neįvykdė savo įsipareigojimų pagal Reglamento (EB) Nr. 300/2008 (1) 11 straipsnį ir šio reglamento II priedo 4.1, 4.2, 7.5 ir 14 punktus, nes neužtikrino, kad būtų reguliariai reikiama apimtimi ir dažnumu vykdoma bendrųjų pagrindinių aviacijos saugumo standartų stebėsena ir paskirta pakankamai auditorių kokybės kontrolės priemonėms įgyvendinti.
            
         
               —
            
            
               Priteisti iš Vokietijos Federacinės Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė nurodo:
   Pagal Reglamento (EB) Nr. 300/2008 11 straipsnį ir šio reglamento II priedo 4.1, 4.2, 7.5 ir 14 punktus kiekviena valstybė narė įpareigojama, reguliariai reikiama apimtimi ir dažnumu užtikrinti bendrųjų pagrindinių aviacijos saugumo standartų stebėseną ir skirti pakankamai auditorių kokybės kontrolės priemonėms įgyvendinti.
   Vokietija neįvykdo šio įsipareigojimo.
   
      (1)  2008 m. kovo 11 d. Europos Parlamento ir Tarybos reglamentas (EB) Nr. 300/2008 dėl civilinės aviacijos saugumo bendrųjų taisyklių ir panaikinantis Reglamentą (EB) Nr. 2320/2002 (OL L 97, p. 72), su pakeitimais, padarytais 2010 m. sausio 8 d. Komisijos reglamentu (ES) Nr. 18/2010 (OL L 7, p. 3).